Wara l-konklużjoni tat-taħdidiet dwar il-protezzjoni tad- bejn l-UE u l-Ġappun li saru f'Lulju 2018, il-Kummissjoni llum nediet proċedura għall-adozzjoni tad-deċiżjoni ta' adegwatezza tagħha. Il-Kummissarju Jourová illum infurmat lill-Kulleġġ dwar il-passi li jmiss u l-Kummissjoni qed tippubblika l-abbozz tad-deċiżjoni ta' adegwatezza u d-dokumenti relatati. Dan jinkludi salvagwardji addizzjonali li l-Ġappun se japplika għal data personali tal-UE trasferita lejn il-Ġappun, kif ukoll impenji rigward l-aċċess għal data personali minn awtoritajiet pubbliċi Ġappuniżi għal skopijiet ta' infurzar tal-liġi u ta' sigurtà nazzjonali, li jiggarantixxu li l-livell tagħhom ta' protezzjoni tad-data huwa adegwata għal dak tal-UE. Il-Ġappun qiegħed ukoll jgħaddi minn proċess simili biex jirrikonoxxi l-qafas tal-protezzjoni tad-data tal-UE. Věra Jourová, il-Kummissarju għall-Ġustizzja, il-Konsumaturi u l-Ugwaljanza bejn il-Ġeneri, stqarret: “Aħna qed noħolqu l-akbar żona ta' flussi tad-data sikura fid-dinja. Id-data personali se tkun tista' tivvjaġġa b'mod sikur bejn l-UE u l-Ġappun sabiex tkun ta' benefiċċju kemm għaċ-ċittadini tagħna kif ukoll għall-ekonomiji tagħna. Is-sħubija tagħna se tippromwovi standards globali għall-protezzjoni tad-data u tkun ta' eżempju għal sħubiji futuri f'dan il-qasam ewlieni.” Issa kull naħa qed twettaq il-proċeduri interni rilevanti tagħha għall-adozzjoni tal-konstatazzjoni tal-adegwatezza reċiproka tagħha. Għall-UE, dan jinvolvi li tikseb l-opinjoni mill-Bord Ewropew għall-Protezzjoni tad-Data (BEPD) u l-approvazzjoni ta' kumitat kompost minn rappreżentanti tal-Istati Membri tal-UE. Ladarba din il-proċedura titlesta, il-Kummissjoni se tadotta d-deċiżjoni ta' adegwatezza dwar il-Ġappun. L-elementi ewlenin tad-deċiżjoni ta' adegwatezza Sabiex jiggarantixxi livell essenzjalment ekwivalenti għall-istandards Ewropej, il-Ġappun impenja ruħu li jimplimenta s-salvagwardji addizzjonali li ġejjin biex jipproteġi d-data personali ttrasferita lill-Ġappun , qabel ma l-Kummissjoni tadotta formalment id-deċiżjoni ta' adegwatezza tagħha: L-Ewropej se jibbenefikaw minn protezzjoni b'saħħitha tad-data personali tagħhom f'konformità mal-istandards tal-privatezza tal-UE meta d-data tagħhom tiġi ttrasferita lejn il-Ġappun. Dan l-arranġament se jikkomplementa wkoll il-Ftehim ta' Sħubija Ekonomika bejn l-UE u l-Ġappun, minħabba li l-kumpaniji Ewropej se jibbenefikaw minn flus liberu tad-data ma' dan is-sieħeb kummerċjali ewlieni, kif ukoll minn aċċess privileġġat għall-127 miljun konsumatur Ġappuniż. L-UE u l-Ġappun jaffermaw li, fl-era diġitali, il-promozzjoni ta' standards għoljin għall-privatezza u għall-protezzjoni ta' data personali u l-iffaċilitar tal-kummerċ internazzjonali jmorru id f'id. Il-passi li jmiss L-abbozz tad-deċiżjoni ta' adegwatezza issa se jgħaddi mill-proċedura li ġejja: Sfond Kif imħabbar f'Jannar 2017, fil-Komunikazzjoni tagħha dwar L-Iskambju u l-Protezzjoni ta' data personali f'dinja globalizzata, il-Kummissjoni nediet djalogu bil-għan li tilħaq deċiżjoni ta' adegwatezza mal-Ġappun. Fis-17 ta' Lulju 2018, l-UE u l-Ġappun ikkonkludew b'suċċess it-taħditiet tagħhom dwar l-adegwatezza reċiproka. Huma qablu li jirrikonoxxu s-sistemi ta' protezzjoni tad-data ta' xulxin bħala adegwati, li se jippermetti li d-data personali tkun ittrasferita b'mod sikur bejn l-UE u l-Ġappun. L-ipproċessar tad-data personali fl-UE huwa bbażat fuq ir-Regolament Ġenerali dwar il-Protezzjoni tad-Data, li jipprovdi strumenti differenti għat-trasferiment ta' data personali lejn pajjiżi terzi, inklużi deċiżjonijiet ta' adegwatezza. Għal Aktar Informazzjoni Skeda informattiva Stqarrija għall-istampa dwar il-konklużjonijiet tat-taħdidiet ta' adegwatezza (is-17 ta' Lulju 2018) Mistoqsijiet u Tweġibiet dwar id-Deċiżjoni ta' Adegwatezza tal-Ġappun Link għall-abbozz tad-deċiżjoni ta' adegwatezza u għad-dokumenti relatati